નવી દિલ્હી, 30 ડિસેમ્બર: આજે ભારતીય રમતજગતમાં ત્યારે હડકંપ મચી ગયો જ્યારે એવા સમાચાર વહેતા થયા કે ભારતીય ક્રિકેટના અત્યાર સુધીના સૌથી સફળ કપ્તાન મહેન્દ્ર સિંહ ધોનીએ ટેસ્ટ ક્રિકેટમાંથી સંન્યાસ લઇ લીધો છે. જોકે ધોનીના ચાહકો આ વાતને માનવા માટે રાજી જ ન્હોતા કે માહી આવો નિર્ણય લઇ શકે છે. પરંતુ બીજી તરફ એવા મત ધરાવતા લોકો પણ હતા કે ધોનીએ જે નિર્ણય લીધો તે યોગ્ય નિર્ણય લીધો છે તેનાથી યુવા ખેલાડીઓને કપ્તાની કરવાની તક મળશે.